
	REPUBLIKA HRVATSKA

BJELOVARSKO-BILOGORSKA ŽUPANIJA

GRAD ČAZMA

 GRADONAČELNIK 


KLASA: 604-02/22-01/01
URBROJ: 2103-2-02/01-22-1
Čazma,  12.08.2022.

Na temelju Odluke o načinu kreditiranja učenika i studenata s područja Grada Čazme («Službeni vjesnik» Grada Čazme 43/06), Pravilnika o načinu dodjele kredita studentima na području Grada Čazme (od 03.10.2019.), članka 50. Statuta Grada Čazme («Službeni vjesnik» Grada Čazme 13/21) te sukladno Programu javnih potreba u socijalnoj skrbi za 2022. godinu Gradonačelnik Grada Čazme donosi 

O D L U K U 

o raspisivanju javnog poziva za sufinanciranje kamate studentskih kredita 

za akademsku godinu 2022/23
Članak 1. 


Gradonačelnik Grada Čazme raspisuje javni poziv za sufinanciranje kamate studentskih kredita za akademsku godinu 2022/23.  


Pravo na  sufinanciranje studentskih kredita ostvaruju svi redovni i izvanredni studenti sveučilišnih  (preddiplomskih, diplomskih i poslijediplomskih studija) i stručnih studija u Republici Hrvatskoj i inozemstvu. 

Članak 2. 


Kandidati moraju zadovoljavati sljedeće uvjete: 

· prebivalište na području Grada Čazme

· državljanstvo Republike Hrvatske
· upisan fakultet 
Članak 3. 


Kandidati su dužni dostaviti sljedeću dokumentaciju:

· prijavni obrazac (obrazac se može dobiti u Gradskoj upravi Grada Čazme ili na Internet stranici Grada Čazme)

· preslika osobne iskaznice 

· potvrdu o upisu na fakultet 

Članak 4. 


 Grad Čazma će sufinancirati cjelokupnu ugovorenu i interkalarnu kamatu po kreditima odobrenim u Erste&Steiermärkische Bank d.d. za svakog studenta koji realizira kredit u banci. Kredit, svakom kandidatu pojedinačno, odobrava Erste&Steiermärkische Bank d.d.,  sukladno kriterijima i uvjetima banke.  


Grad Čazma  sufinancirat će kamatu kredita za nenamjenske troškove školovanja (bez pravdanja troškova računima) ukoliko se isplata kredita realizira u mjesečnim tranšama. Ukoliko isplata odnosno korištenje kredita ide jednokratno, Grad Čazma sufinancirati će kamatu jedino uz pravdanje računom za trošak školarine te u tom slučaju banka isplaćuje odobreni iznos kredita direktno fakultetu po izdanom računu. 

 Članak 5. 


 Iznos kredita te rokove korištenja i vraćanja kredita utvrđuje banka za svakoga korisnika pojedinačno te banka može odbiti zahtjeve studenata ukoliko ne zadovoljavaju uvjete banke. 

Nakon odobrenja kredita od strane banke, Grad Čazma potpisuje Ugovor o  sufinanciranju kamate sa svakim studentom koji realizira kredit u banci.
Članak 6. 


Javni poziv je otvoren trajno, do kraja akademske godine. Prijava se može dostaviti osobno ili poštom na adresu Grad Čazma –  Upravni odjel za društvene djelatnosti i unutarnji nadzor, Trg Čazmanskog kaptola 13, 43 240 Čazma te putem e-maila elvira.babic.markovic @cazma.hr. 
Članak 7. 


Ova Odluka  stupa na snagu danom donošenja, a objavit će se na Oglasnoj ploči Grada Čazme i Internet stranici Grada Čazme. 







         GRADONAČELNIK: 







            Dinko Pirak, prof. 
